**Samfunns-, Yrkes- og Ungdoms (SYU)-tjeneste.** **Sammendrag 2017 – 2018.**

**Medlemmer av tjenesten og møter.**

Medlemmer har vært Arne P., Rune, Steinar og meg (Kjartan).

Det har ikke vært holdt formelle møter. Kommunikasjon har foregått i forbindelse med vanlige medlemsmøter.

**RYLA.**

Det var ingen søkere om deltakelse på årets RYLA.

Av uvisse årsaker kom informasjon om årets RYLA sent ut til medlemmene.

Dette bør følges bedre opp neste år.

**Stipend til beste elev ved Bjerke v.g. skole.**

Den 19. april hadde Henning og jeg møte med Rektor Astrid Støren Grytte i forbindelse med årets utdeling. Grytte opplyste at årets utdeling ville finne sted ved et kveldsarrangement for elevene tirsdag 19. juni.

Vi diskuterte ellers muligheter for nærmere kontakt mellom skolen og klubben.

Det er skrevet et eget referat fra møtet.

**Dagravning på Stovner.**

Høsten 2017 deltok følgende medlemmer i dagravningen: Knut-Georg, Halvor, Arne H. og Kjartan. I september, oktober og november ble det gått i alt 23 turer.

Før jul valgte Frivillighetssentralen å ‘legge dagravningen på is’. Dette fordi det var vanskelig å skaffe nok faste dagravner. På vårt medlemsmøte 29.5.18 holdt lederen for Frivillighetssentralen Elisabeth Simonsen foredrag hvor hun orienterte om alle aktiviteter. Hun opplyste da at det kan være aktuelt å ta opp igjen dagravningen. Og foreslo at vi diskuterte dette etter sommeren. Etter møtet diskuterte Erling, Harald og jeg om det kunne være aktuelt at klubben selv organiserte dagravningen i samarbeid med andre klubber i Groruddalen.

**Teaterforestilling Abrahams barn for frivillige.**

Før jul spurte vi Frivillighetssentralen om de hadde et prosjekt som vi eventuelt kunne støtte økonomisk. Ønsket var støtte til teaterforestillingen **Abrahams barn** for frivillige som hadde behov for støtte.Vi søkte distriktets Tiltaksfond om støtte og fikk innvilget totalt inntil 10000 kr. til prosjektet. Av dette skulle klubben dekke 5500 kr.Prosjektet ble gjennomført og vi fikk en svært positiv tilbakemelding fra Frivillighetssentralen.

**Sommerleir i utlandet for ungdom.**

I februar søkte Malene Eilertsen (barnebarn til Magne) om å få delta på en av Rotarys sommerleirer for ungdom. Og om at vi ville være ‘Sending Rotary Club’.

Etter en del kommunikasjon med koordinatoren for sommerleirer i NORFO, ble konklusjonen at hun kunne delta på en sommerleir i Egypt. Senere har styret besluttet at klubben dekker kr. 5000 av Malenes utgifter i forbindelse med sommerleiren.

12. juni 2018

Kjartan